    ЧРЕЗ

                                                                                     ПРЕДСЕДАТЕЛЯ

                                                                                     НА ОБЩИНСКИ СЪВЕТ - РУСЕ

                                                                                     ДО КМЕТА

                                                                                     НА ОБЩИНА -  РУСЕ

**П  И Т А Н Е**

                                                                                  от  КОСТАДИН  ПЕТКОВ  ГЕОРГИВ

                                                                                ОБЩИНСКИ СЪВЕТНИК ГРУПАТА на

1 ПП  " ВЪЗРАЖДАНЕ "

                                                                                     НА ОСНОВАНИЕ : чл. 33, ал. 1,  т. 4 от ЗМСМА

1 чл. 103, ал. 2 във връзка с чл. 104

1 от Правилника на Общински съвет - Русе

      УВАЖАЕМИ  ГОСПОДИН ПРЕДСЕДАТЕЛ НА ОБЩИНСКИ СЪВЕТ,

      УВАЖАЕМИ ГОСПОДИН КМЕТ НА ОБЩИНА РУСЕ,

Относно:  Покриване на минимален стандарт за улично осветление и нормите за достъпна среда.

     Уважаеми г-н. КМЕТ,

Всеки един развиващ се град трябва да отговаря на минималните практики поне за сигурност и безопасно придвижване по неговите улици.  Съгласно чл. 2, ал. 1, т. 2 от ЗОС във връзка с чл. 3, ал. 2,  т. 1 от ЗОС, вр. с § 7,  т. 4  ПЗР  на   ЗМСМА, пешеходните алеи и улиците в рамките на населеното място, които не са част от републиканската пътна мрежа, представляват публична общинска собственост. Общината е длъжна да управлява своята собственост в т. ч. пешеходните алеи и улиците. В интерес на гражданите и с отговорността на добър стопани, съгласно чл. 140 КРБ и  чл. 11,  ал. 1 от ЗОС, задължението за грижа в полза на териториалната общност включва, както изграждане на улично осветление, така и ремонт и поддържка на осветлението, и полагане на грижа за чистотата.

В тази връзка с мен се свързаха граждани, живущи в района около  СУПНЕ " ФРИДРИХ ШИЛЕР"  и детска градина "ЗОРА" в   ж. к. "Здравец Изток".   Между  ул. "Измаил" и  ул. "Рига", детската градина и училището се намира пешеходна алея, която се разклонява към:   ДГ "ПРОЛЕТ",  Център за специална образователна подкрепа и бл. "КРЕМЕНА"  по посока на ул. " Рига ". От другия край на алеята, на ул. "Измаил" се намира заведение кафе-бар "ДЖОЙ". Зад него, в същата сграда, се намира денонощен хранителен магазин "ЗАРИ". Движението по тези алеи и площадката е засилено през целия ден, но в тъмната част на деня, особено в зимния период, този район остава за дълго време тъмен. Липсва всякакво улично осветление. Единствената светлина идва от силен прожектор, осветяващ двора на училището. Това е крайно недостатъчно и зоните, представени по-горе, остават тъмни и опасни. Освен това не е в задължение на училището да се грижи за осветлението на алеи и улици, които са общинска собственост.

     Във връзка с горепосоченото, моля да ми бъде отговорено на следните въпроси :

1.  Има ли техническа причина за липсата на осветление в пешеходната алея, изложена по-горе?

2.  Община Русе има ли разработен проект за обследване на улично осветление за този район?

3.  Ако няма предвиден проект, кога се предвижда създаването и реализирането му?

4.  Какви средства (ориентировъчно) са необходими за извършването на обследването на уличното осветление и създаването му с отговарящо на стандартите, описани в БДС EN 13201 - 2: 2016.

  Настоящото питане е съгласно чл. 104   и  чл. 109 от ПОДОбСНКВОА  на Общински съвет - Русе, като в началото на следващото заседание, моля да ми биде отговорено в писмена и устна форма.

 21. 11. 2024г                                                                                           С уважение

 гр. Русе                                                                                             Костадин Георгиев